Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 2 Pv 819/10/3307	Prievidza, 29.4.2014
EEČ : 2-27-75-2014

U Z N E S E N I E

Trestná vec:	obvinený XXXXX 
Zločin:	Neodvedenie dane a poistného podľa § 277 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 224/2010 Zbierky zákonov

Rozhodol: 	prokurátor Okresnej prokuratúry Prievidza
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
trestne stíhaného vyšetrovateľom Okresného riaditeľstva policajného zboru v Prievidzi, Odbor kriminálnej polície pod ČVS: ORP-932/OEK-PD-2010 za zločin neodvedenie dane a poistného podľa § 277 ods. 1, ods. 2, písm. b) Trestného zákona č. 300/2005 Z. z. v znení zákona č. 224/2010, ktorého sa mal dopustiť tak, že ako osoba konajúca v mene XXXXX IČO: XXXXX, sídlo: XXXXX XXXXX,  napriek tomu, že mal dostatok peňazí, zadržal a neodviedol splatné poistné zrazené zo mzdy zamestnancov 
-	v zmysle zákona č. 580/2004 Z. z. za obdobia
o	apríl 2009 - máj 2009 splatné jednotlivo od 29.05.2009 do 30.06.2009,
o	október 2009 - máj 2010 splatné jednotlivo od 30.11.2009 do 30.06.2010,
o	 júl 2010 splatné dňa 30.08.2010,
o	 november 2010 splatné dňa 30.12.2010 
čím tak za uvedené obdobia nedoviedol XXXXX XXXXX poistné na verejné zdravotné poistenie za zamestnancov v celkovej sume 4.656,13 Eur,

-	v zmysle zákona č. 580/2004 Z. z. za obdobia
o	 apríl 2009 - január 2010 splatné jednotlivo od 29.05.2009 do 26.02.2010,
o	november 2010 splatné dňa 30.12.2010, 
čím tak za uvedené obdobia nedoviedol XXXXX poistné na verejné zdravotné poistenie za zamestnancov v celkovej sume 419,37 Eur,

-	v zmysle zákona č. 580/2004 Z. z. za obdobia
o	 apríl 2009 - máj 2010 splatné jednotlivo od 30.11.2009 do 30.06.2010,
o	 júl 2010 splatné dňa 30.08.2010,
o	 november 2010 splatné dňa 30.12.2010, 
čím tak za uvedené obdobia nedoviedol XXXXX poistné na verejné zdravotné poistenie za zamestnancov v celkovej sume 833,90 Eur,

-	v zmysle zákona č. 461/2003 Z. z. za obdobia 
o	máj 2010 v sume 1.129,40 Eur, splatné dňa 30.06.2010,
čím tak za uvedené obdobie nedoviedol XXXXX XXXXX poistné na sociálne poistenie za zamestnancov a príspevky na starobné dôchodkové sporenie v celkovej sume 1.129,40 Eur, 

-	v zmysle zákona č. 595/2003 Z. z. splatnú daň - zrážkovú daň a preddavky na dani zo závislej činnosti za obdobia 
o	 september 2009 - december 2009 splatné jednotlivo od 07.12.2009 do 03.02.2010, 
čím tak za uvedené obdobia nedoviedol XXXXX XXXXX, XXXXX, XXXXX, splatnú daň spolu vo výške 2.667,07 Eur, 

čím celkovo zadržal a neodviedol splatnú daň, poistné na sociálne poistenie, poistné na verejné zdravotné poistenie a príspevok na starobné dôchodkové sporenie, ktoré zrazil podľa zákona zo miezd zamestnancov za uvedené obdobia v celkovej výške 9.705,87 Eur

lebo zanikla trestnosť činu

Odôvodnenie:
     Vyšetrovateľ Okresného riaditeľstva Policajného zboru v Prievidzi, odbor kriminálnej polície na základe trestného oznámenia uznesením ČVS: ORP-932/OEK-PD-2010 zo dňa 01.10.2010 podľa § 199 ods. 1 Trestného priadku začal trestné stíhanie za zločin neodvedenie dane a poistného podľa § 277 ods. 1, ods. 2, písm. b) Trestného zákona a za prečin nezaplatenia dane podľa § 278 ods. 1, ods. 2 Trestného zákona.  Následne vyšetrovateľ uznesením ČVS: ORP-932/OEK-PD-2010 z 10.04.2012 podľa § 215 ods. 1, písm. h) Trestného poriadku s poukazom na § 86 písm. d) Trestného zákona zastavil trestné stíhanie za prečin nezaplatenia dane podľa § 278 ods. 1, ods. 2 Trestného zákona. Vyšetrovateľ PZ Uznesením ČVS: ORP-932/OEK-PD-2010 zo dňa 06.02.2013 vzniesol XXXXX obvinenie za zločin neodvedenie dane a poistného podľa § 277 ods. 1, ods. 2, písm. b) Trestného zákona na tom skutkovom základe ako je uvedené vo výrokovej časti tohto uznesenia. 

     Vyšetrovateľ PZ predložil Okresnej prokuratúre Prievidza vyšetrovací spis spolu s návrhom na zastavenie trestného stíhania podľa § 215 ods. 1, písm. h) Trestného poriadku s poukázaním na § 86 písm. e) Trestného zákona.

     Po preskúmaní predloženého spisového materiálu som zistil, že návrh vyšetrovateľ PZ na zastavenie trestného stíhania je dôvodný.     

     Vo veci bolo vykonané vyšetrovanie skutku, ktorého podstata spočíva v tom, že osoba konajúca v mene XXXXX, IČO: XXXXX, sídlo: XXXXX XXXXX sa rozhodla, že za účelom efektívnejšieho vyžitia peňazí použije disponibilné peniaze na nákup materiálu a komponentov potrebných pri svojej činnosti - výrobe. Následne po splatnosti dane a poistného spoločnosti už nezostalo dostatok peňazí na dodatočné zaplatenie dane a poistného na sociálne poistenie a na verejné zdravotné poistenie spolu s príspevkom na starobné dôchodkové sporenie za zamestnancov, ktoré týmto zrazila zo mzdy, a toto poistné a daň aj za obdobia podľa stíhaného skutku zadržala a neodviedla určeným príjemcom.  

     Vo veci bol vypracovaný znalecký posudok a jeho doplnok z odboru ekonomika - účtovníctvo, z ktorých záverov vyplynulo, že XXXXX v rozhodnom období stíhaného skutku bola schopná zaplatiť daň a poistné podľa stíhaného skutku v celom rozsahu.  

     Obvinený k stíhanému skutku najprv odmietol vypovedať, neskôr z vlastnej iniciatívy vypovedal a uviedol, že všetky dlžné sumy, ktoré sa mu podľa uznesenia o vznesení obvinenia dávajú za vinu, už zaplatil. Zaplatenie doložil príjmovými pokladničnými dokladmi a výpismi z bankového účtu. Celá situácia ho mrzí. 

     Splnomocnenec poškodenej XXXXX, vypovedal, že za obdobie stíhaného skutku apríl 2009 -- november 2010 XXXXX, urobila dňa 15.04.2013 úhradu sumy 4.656,13 Eur v zmysle stíhaného skutku. 

     Splnomocnenec poškodenej XXXXX, vypovedal k jednotlivým dlžným sumám a obdobiam podľa stíhaného skutku vo vzťahu k XXXXX. dňa 22.01.2014 potvrdil, že za obdobia 04/2009 - 1/2010 bolo dňa 19.07.2013 zo XXXXX, zaplatená celková suma 419,37 Eur.  

     Splnomocnenec poškodenej XXXXX potvrdil zaplatenie súm v celom rozsahu podľa stíhaného skutku XXXXX, v dňoch 24.03.2011, 13.04.2011, 24.04.2013 a 16.07.2013.  

     Poškodená XXXXX XXXXX správou z 07.05.2013 oznámila, že XXXXX, dňa 15.04.2013 zaplatila dlžné sumy poistného a príspevkov za obdobie 05/2010 v sume 1.1269,40 Eur. 

     Poškodený XXXXX XXXXX XXXXX, v dôsledku zmeny sídla XXXXX, aktuálne konajúci XXXXX XXXXX písomne potvrdil správou z 21.11.2013, že obvinený XXXXX sa dostavil na spísanie splátkového kalendára, spísal dohodu o platení v splátkach a zaplatil dňa 31.07.2013 sumu 200,- Eur a dňa 28.08.2013 sumu 400,- Eur. Ku zvyšnej sume bol zabezpečený príkaz na bankový prevod platiteľa XXXXX v prospech XXXXX. Preto za uvedené obdobie september 2009 až január 2010 neevidujú u označeného daňového subjektu daňový nedoplatok na dani z príjmu zo závislej činnosti.

     Do vyšetrovacieho spisu boli zabezpečené doklady, z ktorých vyplýva, že XXXXX, zaplatila dňa 15.04.2013 poškodenej XXXXX, sumu 4.656,13 Eur, dňa 15.04.2013 XXXXX sumu 1.129,40 Eur a XXXXX, sumu 833,90 Eur. 

     Z uvedeného je teda nepochybné, že sumy dlžnej dane, poistného na sociálne poistenie, na verejné zdravotné poistenie, príspevkov na starobné dôchodkové sporenie podľa stíhaného skutku boli zaplatené v celom rozsahu, v akom bola znalecky zistená schopnosť zaplatiť ich v rozhodnom čase, tzn. v rozsahu, pre ktorý je obvinený trestne stíhaný.  

     Záverečné preštudovanie vyšetrovacieho spisu v zmysle § 208 ods. 1 Trestného poriadku sa ku dňu 28.04.2014 nevykonalo.  

     Podľa § 277 ods. 1 Trestného zákona „Kto v malom rozsahu zadrží a neodvedie určenému príjemcovi splatnú daň, poistné na sociálne poistenie, verejné zdravotné poistenie alebo príspevok na starobné dôchodkové sporenie, ktoré zrazí alebo vyberie podľa zákona, alebo kto neoprávnene v malom rozsahu uplatní nárok na vrátenie dane z pridanej hodnoty alebo spotrebnej dane v úmysle zadovážiť sebe alebo inému neoprávnený prospech, potrestá sa odňatím slobody na jeden rok až päť rokov.“

     Podľa § 86 písm. e) Trestného zákona „Trestnosť trestného činu zaniká aj vtedy, ak ide o trestný čin neodvedenia dane a poistného podľa § 277 alebo nezaplatenia dane podľa § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami,“

     Podľa § 215 ods. 1, písm. h) Trestného poriadku „Prokurátor zastaví trestné stíhanie, ak zanikla trestnosť činu.“

     Zo zabezpečených dôkazov vyplynulo, že stíhaný skutok sa stal, je trestným činom a spáchal ho obvinený, avšak splatné dane, poistné na sociálne poistenie, na verejné zdravotné poistenie a príspevky na starobné dôchodkové sporenie boli dodatočne zaplatené pred dňom záverečného preštudovania vyšetrovacieho spisu. 

     Z uvedeného je zrejmé, že nezaplatené dane, poistné, príspevky, ktoré je predmetom trestného stíhania obvineného, boli dodatočne v celom rozsahu zaplatené a tým zanikla trestnosť takého trestného činu.   

     Na základe uvedeného je pre rozhodnutie o zastavení trestného stíhania podľa § 215 ods. 1, písm. h) Trestného poriadku dostatočne preukázané, že zanikla trestnosť stíhaného trestného činu. 

     Vzhľadom na vyššie uvedené som rozhodol tak ako je uvedené vo výrokovej časti tohto rozhodnutia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Kováčik, Ing.
prokurátor